tartuNLP/wikipedia-smugri-20251201 huggingface dataset:
Lännik

Lännik (põhjaeesti murretes: "pütt"; Saaremaal: "pang"; rannikumurdes "pütik") on rahvapärane laudnõu, mis on ümara põhjaga ülalt laienev, väikeste kõrvade, kaane ja kandesangaga kaane küljes. Selle maht on kuni 10 toopi (u 12 liitrit). Lännikut kasutati näiteks hapu- ja kohupiima, või, silkude, liha jt toiduainete kaasavõtmiseks ja hoidmiseks. Lännikuid kasutati veel 20. sajandi algupoolel.
Turul müüdi varem võid väikese, kuid hästi töödeldud lännikuga, mida Põhja-Eestis nimetati vitsik, lõunaeesti murretes "vakkene", mujal "napp". Vitsikud olid tihedate vitstega ning sageli kaunistatud põletuskirjadega, nende mahtuvus oli 1–5 naela ehk kuni 2 kg.
Lõuna-Eestis kasutati piima, supi jm toidu põllule või metsa viimiseks väikest lännikut (2–4 toopi ehk u 2,5–5 liitrit), mida nimetati "nurmik".
Eesti Demokraatlik Rahvuslike Jõudude Koostöökoda

Eesti Demokraatlik Rahvuslike Jõudude Koostöökoda (lühend: EDRJKK) on Eesti organisatsioon.
EDRJKK eesistuja on Henn Põlluaas.
EDRJKKi liikmesorganisatsioonid.
EDRJKKi liikmesorganisatsioone:
Eesti Rahvuslaste Keskliit

Eesti Rahvuslaste Keskliit (lühend ERKL) oli 1994–1999 Eestis tegutsenud erakond.
Tolleaegses ajakirjanduses seostati erakonda kõige sagedamini neofašismiga, kuigi partei programm seda üheselt väita ei võimaldanud. Esimees Tiit Madisson. Tegi koostööd Venemaa neofašistliku parteiga Vene Rahvuslik Ühtsus. Erakonna tegevus lõpetati aastal 1999 seoses liikmete vähesusega.
Eestimaalaste Radikaalne Erakond

Eestimaalaste Radikaalne Erakond (ERE) on Eesti registreerimata partei.
Üleskutse ERE moodustamiseks tehti 15. september 2003 Nõmme Raadios. ERE esimees on alates 15. septembrist 2003 Margus Lepa.
Wiking-Narva

Klubi "Wiking-Narva" on 1993. aastal asutatud Eesti mittetulundusühing.
Klubi on Eesti Vabadusvõitlejate Liidu liige. Klubi „Wiking-Narva“ ühendab vanu rindemehi pataljonist „Narva“, nende sugulasi, ajaloohuvilisi ning isamaaliselt ja rahvuslikult meelestatud inimesi. Klubi on registreeritud mittetulundusühinguna. Klubi on Eesti Vabadusvõitlejate Liidu liige.
Klubi „Wiking-Narva“ on asutatud 1993. aastal. Selle esimene kokkutulek toimus Izjumi lahingu 50. aastapäeva tähistamiseks 1993. aastal Elvas. Kokkutuleku motoks oli „vendlus, vaprus, vabadus“.
Klubi endine esimees Kaljo Jakobsoo on klubi eesmärkide kohta kirjutanud: „Wiking-Narva klubi kannab edasi pataljon “Narva” vaimu. Meie, vanad rindevõitlejad, käime koos nende mälestuseks, kes on langenud ja ei saanud isegi mitte 20ne aastaseks. Oleme oma ülesande relvavendade ees täitnud. Klubis on nii noorliikmeid kui liikmekandidaate. Iga noore klubisse astuda soovijaga vesteldakse. Juhuslikke soovijaid klubisse vastu ei võeta. Meie klubisse võivad astuda ainult need, kellel on püha meie deviis – vendlus, vaprus, vabadus!"
Harderi nääre

Harderi nääre (inglise keeles "Harderian gland", ka "Harder's lacrimal gland") on paljudel selgroogsetel (roomajad, linnud, enamik imetajad) silmade piirkonnas paiknev eksokriinnääre, mis inimestel on taandarenenud.
Eritised.
Näärme eritiste koostist, otstarvet, biotoimet ja muid omadusi on seni vähe uuritud. Teadlased on välja pakkunud, et näärme eritistel on eri loomaliikide jaoks ka eri funktsioonid, toimides kas lisa pisaranäärmena, lipiide, feromoonide, melatoniini sünteesiva ja porfüriini eritava ja immuunkaitse, osmoregulatsiooni, aga ka valguskaitse elundina. 
Madudel.
Arvatakse, et maolistel paikneb Harderi nääre silmakoopas ja näärme õlijad eritised niisutavad silmakilbise ja sarvkesta ning voolavad Jacobsoni elundisse. 
Imetajatel.
Imetajatel aga eritavat nääre õlijat ollust, millega loomad keha õlitavad. 
Ajaloolist.
Näärme esmakirjeldajaks peetakse Šveitsi arsti ja anatoomi Johann Jacob Harderit (1656 –1711), kes kirjeldas avastust punahirvel ja kabehirvel töös "Glandula nova lachrymalis una cum ductu excretorio in cervis et damis".
Kapten (sport)

Kapten on spordimeeskonna liige, kes juhib meeskonda väljakul. Eri spordialadel on kapteni ülesanded erinevad; mõnikord on see pigem aunimetus, tihti aga vastutab kapten meeskonnatöö ja strateegia eest mängu käigus (treener tegeleb sel juhul rohkem strateegia mängueelse kavandamise ning meeskonna treenimisega kui mängu suunamisega). Mõnel spordialal on kapteni ülesanne ka suhelda kohtunikega reeglite rakendamise ja tõlgendamise küsimustes. Kaptenid on kasutusel näiteks jalgpallis, ragbis, pesapallis, kriketis, jäähokis ja "curling"'us.
Mihhail Volkonski

Vürst Mihhail Volkonski (vene keeles "Михаил Петрович Волконский"; 3. august (vana kalendri järgi 22. juuli) 1891 Keila-Joa – Moskva) oli vene laulja (bariton).
Ta sündis Keila-Joal, tema isa oli vürst Pjotr Volkonski, ema vürstinna Jekaterina Šahhovskaja (jalaväekindral vürst Aleksei Šahhovskoi tütar).
Ta on laulnud Belgradi ooperis ja hiljem Pariisis.
Aastal 1931 abiellus ta Kiira Petkevitšiga (1911–1995), nende poeg Andrei Volkonski (1933–2008) oli vene helilooja ja klavessiinimängija, pojapoeg Peeter Volkonski on eesti muusik, näitleja ja teatrilavastaja.
Sügisel 1947 pöördus perekond tagasi Nõukogude Liitu.
Mihhail Volkonski suri 1961. aastal Moskvas ja maeti Peredelkino kalmistule.
Alaaria

Alaaria ("Alaria") on valdavalt karnivooride soolestikus parasiteeriv imiusside perekond. 
Klassifikatsioon.
Alaaria imiusside perekond jagatakse järgmisteks liikideks (osaline):
Alaria

Alaria on vetikate perekond. 
Alaaria (Alaria) on lameusside perekond.
Igor Tamm (viroloog)

Igor Tamm (27. aprill 1922 Tapa – 6. veebruar 1995 Watch Hill, Rhode Island) oli eesti päritolu ameerika viroloog ja rakubioloog.
Igor Tamme uurimisvaldkonnad olid nukleiinhapete ja valkude süntees ning viirustest tingitud muutused rakkudes. Tamm avastas mõne viiruse koostises kaheahelalise ribonukleiinhappe ning uriinis erilise glükoproteiini (Tamme-Horsfalli glükoproteiini), mis pärsib viiruste paljunemist.
Esimese ameeriklasena pälvis Igor Tamm taanlaste Alfred Benzoni auhinna.
Tamm oli Rahvusliku Teaduste Akadeemia liige.
Haridus- ja elukäik.
Igor Tamm lõpetas 1941. aastal Tallinna 4. Keskkooli. 1942–1943 õppis ta Tartu Ülikooli arstiteaduskonnas. 1944. aastal põgenes Soome kaudu Rootsi, kus jätkas õpinguid aastail 1944–1945 Stockholmis Karolinska Instituudis. Pärast emigreerumist Ameerika Ühendriikidesse (1945) lõpetas 1947. aastal Yale'i Ülikooli Medical Schooli New Havenis "cum laude" arsti erialal meditsiinidoktori ("M.D".) kraadiga.
Pärast ülikooli lõpetamist töötas Tamm 1947–1949 Yale'i ülikooli New Haveni haigla internatuuris ja 1949. aastast Rockefelleri Meditsiiniuuringute Instituudis (alates 1965. aastast Rockefelleri Ülikool) assistendina (1949–1953), "associate"'ina (1953–1958), kaasprofessorina (1958–1964) ja professorina (1964–1986). 1986. aastal nimetati ta Abby Rockefeller Mauzé'i professoriks. Ühtlasi oli ta 1959. aastast instituudi (hilisema ülikooli) viroloogia labori juhataja, vahetades sellel kohal välja oma juhendaja Frank Lappin Horsfalli. Õppejõu- ja laboritöö kõrvalt töötas ta ülikooli haiglas bakterioloogina, alustades arsti assistendi ametikohast; 1964. aastast oli ta juba haigla vanemarst. 1992. aastast oli Igor Tamm Rockefelleri Ülikooli emeriitprofessor.
Aastail 1961–1973 kuulus Tamm USA armee epidemioloogia nõukogusse.
Tamm on olnud Ameerika Mikrobioloogia Seltsi, Eksperimentaalse Bioloogia ja Meditsiini Seltsi, Ameerika Rakubioloogia Seltsi, New Yorgi TA ja paljude teiste ühingute liige.
Tamme viroloogia laboris tegi oma doktoritööd biokeemik ja viroloog David Baltimore (kaitses kraadi 1964. aastal), kes 1975. aastal pälvis Nobeli meditsiiniauhinna.
Isiklikku.
Igor Tamm abiellus 1953. aastal Olive E. Pitkiniga, kes oli elukutselt lastearst. Neil oli kolm last: tütred Carol ja Ellen ning poeg Eric.
Tamm rääkis vabalt eesti, inglise, saksa, vene ja rootsi keelt.
Alaria alata

Alaria alata on valdavalt karnivooride soolestikus parasiteeriv alaarialiik, kes on maailmas laialt levinud. 
Anatoomia.
Tal on kaks iminappa: suuiminapp kinnitumiseks ja kõhuiminapp toitumiseks. "Alaria alata" on hermafrodiit, kelle raiad asuvad keha tagumises ja emassuguelundid keha esiosas.
Morfoloogia.
Euraasias on "Alaria alata" 2,5...6 mm pikkune ja 0,5...2 mm laiune.
Areng.
"Alaria alata" areng on kolmeperemeheline: munadest areneb ligi kahe nädalaga miratsiid, mis siseneb vaheperemehesse ja areneb vaheperemees-organismis tsekaaristaadiumini. Tsekaarid sisenevad omakorda lisaperemeestesse ning arenevad nende abil mesotserkaarideks. Mesotserkaaridena nakatavad "Alaria alata" imiussid edasi säilitusperemees-organisme. Ka säilitusperemehed võivad olla nakkuse kandjad, nii võivad imevad kassipojad saada nakkuse piimanäärmete kaudu.
Patogeensus.
"Alaria alata" põhjustab säilitusperemeestel (muu hulgas hundid, rebased, koerad, kassid ja rästikutel) helmintoosi.
Avastamine.
"Alaria alata" esmaavastajaks (1792) peetakse saksa zooloogi Johann August Ephraim Goezet.
Kohtupalee

Kohtupalee oli Tallinna Vabaduse väljakule ehitada plaanitud kuuekorruseline kohtuhoone. Selle projekteerisid 1937. aastal arhitektid Alar Kotli ja Ernst Kesa ning see projekt võitis toonasel arhitektuurikonkursil esikoha. 
Kohtupalee oli kavandatud rajada Jaani kiriku asemele, mis tähendas, et Jaani kirik tulnuks lammutada. Kohtupalee esisele väljakule oli projekteeritud Vabadusmonument – 67 meetri kõrgune sammas, mille otsas asunuks ratsamonument. Kõik need plaanid jäid katki II maailmasõja ja riigikorra muutumise tõttu.
Lossi plats

Lossi plats (varasema nimega ka Toomturg ja Lossiplats) on väljak Toompeal Tallinna vanalinnas. Plats asub Toompea lossi ees, mis on väljaku lähtepunktiks.
1939. aastal nimetati Lossiplats Tallinna linnavolikogu poolt Lossi väljakuks.
Hea meremeeste hoidja

"Hea meremeeste hoidja" on Juhan Smuuli monoloogide vormi valatud lühipalade kogumik.
Lühipalad on ilmunud Eesti Raamatu väljaandel 1972., 1981. ja 1982. aastal.
Düünapoisid

Düünapoisid (ka düünipoisid) oli aastatel 1910–1914 Tallinnas Tondi juures liivaluidetel ehk düünidel sporti teinud noorterühm, kelle seast sirgus hiljem mitu elukutselist sportlast. Düünapoisid olid näiteks Jüri Lossmann, Aleksander Klumberg ja Anton Ohaka.
Enamik düünapoisse võistles kergejõustikualadel. Eriliselt väärtustati 800 meetri jooksu võitjat, keda premeeriti kullassepaõpilase Jüri Lossmanni tehtud plekkpeekriga (nn Tondi pokaal).
Jurgen Ruesch

Jurgen Ruesch (1910 või 1911 – 8. juuli 1995) oli Itaalias sündinud Šveitsi päritolu USA psühhiaater ja semiootik.
Ta sündis Napolis, õppis Zürichi Ülikoolis ja töötas alates 1943. aastast San Franciscos.
Ta tegeles psühhosomaatilise meditsiiniga ning kommunikatsiooniteooriaga, sealhulgas mitteverbaalse kommunikatsiooni uurimisega. Ta on teinud koostööd Gregory Batesoniga.
Harilik heliotroop

Harilik heliotroop ehk peruu heliotroop ehk aedheliotroop ("Heliotropium arborescens") on Peruust pärit soojalembene lühiealine tugeva lõhnaga poolpõõsas. Eestis kasvatatakse suvelillena.
Kirjeldus.
Kõrgus, sõltuvalt sordist, on vahemikus 30–60 sentimeetrit. Lehed tumerohelised või lillakad. Õied valged või lillakassinised.
Nõuded kasvukohale.
Päikesepaisteline ning soe kasvukoht. Eeldab toitaineterikast ja vett hästi läbilaskvat pinnast. Võib kasvatada peenral (nt rühmadena), aga ka konteineris.
Ettekasvatamine.
Heliotroop kuulub keskmise kasvuperioodiga taimede hulka, st külvist õitsemiseni kulub u 3 kuud. Ettekasvatamisel külvatakse seemned märtsis.
10199 Chariklo

10199 Chariklo on kentauride hulka kuuluv asteroid, mille ümber on rõngad.
Uurimine.
Esimest korda märkasid astronoomid asteroidi 1997. aastal. 10 uurimisaasta jooksul panid astronoomid tähele, et Chariklo spektrist kaovad jäätunud veele iseloomulikud tunnused. 2008. aastal märgati taas neid iseloomulikke tunnuseid. See tõestab astronoomide sõnul, et Chariklo ümber pöörlevad kaks jäist rõngast.
Kirjeldus.
Asteroidi ümber on kaks õhukest jääpurust ja kivitükikestest koosnevat rõngast. Üks rõngas on kolme ja teine kuue kilomeetri laiune. Nende vahemaa üksteisest on üheksa kilomeetrit. Astronoomi Felipe Braga arvates võib Chariklol olla üks kaaslane.
Positiivne psühholoogia

Positiivne psühholoogia on suhteliselt hiljuti tekkinud psühholoogia haru, mille eesmärgi võtsid Martin Seligman ja Mihály Csíkszentmihályi 1998. aastal kokku järgnevalt: "me usume, et tekib inimese positiivse toimimise psühholoogia, mis saavutab sellise teadusliku arusaamise ja tõhusa sekkumise, mida on vaja edukate ja õnnelikult elavate üksikisikute, perekondade ja kogukondade loomiseks". Positiivsed psühholoogid püüavad erinevate sündmuste tagajärjeks olevate psüühikahäirete ravimise asemel hoopis "leida ja toita geniaalsust ja annet" ning "muuta tavalist elu rohkem rahulolu pakkuvaks".
Positiivne psühholoogia kui teadusharu tegeleb peamiselt selle nimel, et saada psühholoogilisi teooriaid, teadustööd ning sekkumistehnikaid kasutades aru positiivsetest, kohanduvatest, loomingulistest ja emotsionaalset rahulolu pakkuvatest inimkäitumise aspektidest.
Sel määral, kuidas ka meditsiinivaldkond õpib hindama positiivsete psühhosotsiaalsete faktorite väärtust patoloogiate ennetamises ja jälgimises, on eraldi teadusharuna tekkimas ka positiivne psühhiaatria.
Taustast.
Seligmani ning psühholoog Christopher Petersoni koostööst sündis see, mida nemad kirjeldavad kui positiivset vastet "Diagnostilisele ja statistilisele psüühikahäirete käsiraamatule" ("Diagnostic and Statistical Manual of Mental Disorders", "DSM"). Kui "DSM" keskendub sellele, mis võib minna valesti, on nende raamat "Iseloomu tugevused ja voorused" (Character Strengths and Virtues) loodud vaatama seda, mis võib õigesti toimuda.
Oma uurimistöös vaatasid nad läbi erinevad kultuurid ja aastatuhanded, püüdes välja sõeluda loetelu väärtustest, mida on kõrgelt hinnatud alates muistsest Hiinast ja Indiast, läbi Kreeka ja Rooma kuni tänapäevase lääne kultuurini välja. Nende nimekirjas on kuus iseloomulikku tugevust: tarkus/teadmine, julgus, inimlikkus, õiglus, mõõdukus ja transtsendentsus. Neist igaühel on ligikaudu kuus alamjaotust: näiteks mõõdukus sisaldab andestust, alandlikkust, ettenägelikkust ja enesekontrolli. Üks selle teooria autorite olulisemaid seisukohti on, et nad ei arva, et on olemas nende kuue väärtuse hierarhia – ükski neist ei ole põhjapanevam kui teised ja ükski neist ei ole teiste eelkäija.
MAPP-programm.
Seligman on Pennsylvania Ülikoolis pannud aluse ka Positiivse Psühholoogia Keskusele. Keskuse esimene hariduslik algatus Seligmani juhtimise all oli samas ülikoolis loodud MAPP-programm: positiivse rakenduspsühholoogia magistrikraadi saamiseks ("Master of Applied Positive Psychology" ehk "MAPP").
Nurme (Lääneranna)

Nurme on küla Pärnu maakonnas Lääneranna vallas.
Aastatel 1991–2017 oli küla Lääne maakonnas Lihula vallas.
10. jaanuarini 2014 oli osa Tuudi külast.
Rannu (Lääneranna)

Rannu on küla Pärnu maakonnas Lääneranna vallas.
Aastatel 1991–2017 oli küla Lääne maakonnas Lihula vallas.
10. jaanuarini 2014 oli osa Kirbla külast.
Haapsalu toomkirik

Haapsalu toomkirik ehk Haapsalu linnuse kirik on Haapsalus Haapsalu linnuses asuv keskaegne kivikirik. 
See 1250/1260. aastatel rajatud kirik on olnud Saare-Lääne piiskopkonna peakirik ehk katedraal, kus asus Saare-Lääne piiskopi ametitool ehk kateeder ja tegutses piiskopi vaimulik kolleegium, Saare-Lääne toomkapiitel.
Arhitektuur.
Toomkirik on oma 15,5 m kõrguste kuplitaoliste domikaalvõlvide ja 425 m² pindalaga üks suuremaid ühelöövilisi kirikuid Põhja- ja Baltimaades. Haapsalu toomkirikut on esmamainitud 1279. aastal Haapsalu linna asutamisürikus. Toomkirik oli pühitsetud Saare-Lääne piiskopkonna kaitsepühakule pühale Johannesele.
Toomkirik kuulub ehitusstiililt romaanikalt gootikale üleminekustiili. Romaanipärane on seinapiilarite kapiteelide stiliseeritud taimdekoor ja nurgalehemotiivid, gootikapärased on teravkaarsed roidvõlvid. Põhjapoolse taastatud käärkambri juurest viib trepp kiriku võlvidele. Eestis ainulaadne on ümmargune ristimiskabel, mis püstitati arvatavasti 15. sajandil.
Kirik sai kannatada 23. märtsil 1688 toimunud tulekahjus, 1726. aasta tormis hävis kiriku katus taas. Varemetes kirik taastati 19. sajandi teisel poolel. Aastatel 1886–1889 toimunud taastamistööde käigus muudeti hoonet, ehitusaegne romaani stiilis portaal asendati uusgooti astmikportaaliga, kaeti kinni seinamaalingute säilinud fragmendid, hauaplaadid viidi kirikust välja.
Sisustus.
Kiriku ehitusaegne interjöör ja sisustus on hävinud. Viimane suurem restaureerimine toimus 1960. aastatel. Ristimiskabelis asub 17. sajandi ristimiskivi (Joachim Winter, 1634) ning skulptor Hille Palmi loodud Emaaltar.
Ristimiskabeli aknale ilmuvat igal aastal augusti täiskuuöödel saladuslik Valge Daam.
Kogudus.
15. oktoobril 1889 (vkj) peeti kirikus esimene jumalateenistus ja pühitseti kirik pühale Nikolausele, tänapäeval on Toom-Niguliste kirik EELK Haapsalu Püha Johannese koguduse kirik.
Emanuele Ottolenghi

Emanuele Ottolenghi (sündinud aastal 1969 Bolognas) on politoloog, Demokraatiate Kaitsmise Sihtasutuse teadur ja Iraani, Iisraeli, Itaalia ning antisemitismi spetsialist.
Damon Wilson

Damon M. Wilson (sündinud 24. mail 1973 Charlestonis Lõuna-Carolina osariigis) on Ameerika Ühendriikide välispoliitika nõunik ja USA mõttekoja Atlantic Council asejuht. President George W. Bushi teisel ametiajal tegeles ta Riiklikus Julgeolekuagentuuris Euroopa asjadega.
1995. aastal sai ta Duke'i Ülikoolist bakalaureusekraadi politoloogias ning 1998. aastal Princetoni Ülikoolist magistrikraadi.
2007. aastal andis president Toomas Hendrik Ilves talle Maarjamaa Risti III klassi teenetemärgi Eesti ja Ameerika Ühendriikide suhete edendamise eest.
Vitjaz

Nime Vitjaz (vene luulekeeles витязь 'vägilane', 'sõdalane') on kandnud või kannavad:
Another Ticket

"Another Ticket" on Eric Claptoni seitsmes stuudioalbum, mis anti välja 1981. aasta veebruaris. 
See oli tema viimane plaat, mis ilmus Polydor Recordsi plaadifirma kaudu. Ka bänd oli uus, kuhu kuulusid teiste hulgas Albert Lee ja Gary Brooker (ex. Procol Harum). Muusikas oli rohkem rõhku bluus-rockil, mitte nagu tema 1970. aastate kantri ja Tulsa soundiga plaadid. Album tõusis Billboardi edetabelis seitsmendale kohale ja plaadilt ilmus tervelt viis singlit. Ja seda vaatamata sellele, et Polydor ei olnud eriti huvitatud plaadi reklaamimisest.
Madis Aidnik

Madis Aidnik (16. veebruar 1946 Patjala, Kaarepere vald, Tartumaa – 24. aprill 2017 Tartu maakond) oli eesti veterinaariateadlane.
Elulugu.
Hariduse omandas Pauastvere algkoolis ning Jõgeva ja Alatskivi Keskkoolis. 1964 astus Eesti Põllumajanduse Akadeemiasse (EPA), kus õppis veterinaariat. Ülikooli lõpetas 1969. aastal "cum laude". 1973. aastal kaitses EPA teaduslikus nõukogus veterinaarkandidaadi väitekirja teemal "Tibude resistentsuse uurimine salmonelloosi (pulloroosi) suhtes". 
Õpetas 34 aastat (1975–2009) veterinaarmeditsiini ja loomakasvatuse erialade üliõpilastele loomade sigimist ja seemendust ning oli mitme samateemalise õpiku autor. 
Ta oli üks Eesti Loomaarstide Ühingu asutajaliikmetest 1988. aastal ja kuulus ka esimesse juhatusse, kuni surmani kuulus ka Eesti Loomaarstliku Ringvaate toimetusse. Olles EPMÜ veterinaaria teaduskonna dekaan, osales ta Eesti Maaülikooli veterinaarmeditsiini ja loomakasvatuse instituudi õppehoone projekteerimisel ja ehitamisel. Andis suure panuse sellesse, et veterinaarmeditsiini õpetamine jääks Eestisse alles ning, et saaks Euroopa Loomaarstiharidust Andvate Õppeasutuste Assotsiatsiooni (EAEVE) akrediteeringu .
1989. aastast oli korporatsiooni Fraternitas Tartuensis liige.
Manuel Valls

Manuel Carlos Valls Galfetti (sündinud 13. augustil 1962 Barcelonas) on Prantsusmaa poliitik, kes oli 31. märtsist 2014 kuni 6. detsembrini 2016 Prantsusmaa peaminister.
Ta kuulub Sotsialistlikku Parteisse.
Manuel Valls on alates 2002. aastast Rahvuskogu liige. Aastatel 2001–2012 oli ta Évry linnapea ja seejärel kuni peaministriks saamiseni siseminister.
5. detsembril 2016 teatas Valls, et soovib saada 2017. aasta presidendivalimistel Sotsialistliku Partei presidendikandidaadiks ja astub sellega seoses peaministri ametist tagasi. Järgmisel päeval sai peaministriks senine siseminister Bernard Cazeneuve.
Ta on katalaani päritolu.
Soojusenergia

Soojusenergia on soojus, mida kasutatakse energeetilistel eesmärkidel. 
Soojusenergiat on võimalik muundada elektrienergiaks, seda tehakse näiteks soojuselektrijaamas. Soojusenergiat võib kasutada ka otse, näiteks ruumide kütmiseks.
Apranga

Apranga on Leedu firma, mis toodab rõivaid.
2014. aasta seisuga kuulus Aprangale 152 poodi, millest 94 olid Leedus, 43 Lätis ja 15 Eestis. Seisuga 1. aprilli 2014 oli müügipinda 70 400 ruutmeetrit.
Ettevõtte aktsiad on noteeritud Vilniuse börsil.
Majandustulemused.
2014. aasta märtsi kuus kasvas jaekäive koos käibemaksuga võrreldes 2013. aasta märtsi kuuga 16,6% (13,3 miljoni euroni).
2014 1. jaanuarist kuni 31. märtsini suurenes firma käive kõige rohkem Lätis (28,5%).
Mursi talu kalmistu

Mursi talu kalmistu on kalmistu Simuna kihelkonnas Virumaal, praeguse haldusjaotuse järgi Emumäe külas Väike-Maarja vallas Lääne-Viru maakonnas.
Ajalugu.
Kalmistut hakkas Mursi talu maadele Emumäe idanõlvale rajama talu peremees Karl Murs. Ta taotles luba kalmistu rajamiseks 6. novembril 1923, kuid juhtum arenes tihedaks kirjavahetuseks politsei ja Põllutööministeeriumi vahel. 
Luba kalmistu rajamiseks saadi alles pärast 15. veebruari 1924 , arvatavasti oli ümbruskonna vastuseisu põhjus Karl Mursi okupandisõbralikus tegevuses Saksa esimese okupatsiooni ajal.
Kalmistule maetuid.
Maetud on olnud pärit nii sellest perekonnast kui ka hiljem juba ümbruskonnast. Kalmistule maetud inimeste üldarv ei ole teada, kuid kalmistul on vähemalt 26 hauatähist.
Toomas Saks (ujuja)

Toomas Saks (sündinud 24. veebruaril 1959 Tallinnas) on Eesti ujuja, sporditegelane ja ettevõtja.
Saks lõpetas 1977 Tallinna 2. keskkooli ning 1982 joonistamise, joonestamise ja tööõpetuse õpetajana Tallinna Pedagoogilise Instituudi.
Ujumist hakkas Toomas Saks harrastama 1967 Tallinna Kalevi ujumiskoolis Elvira Miku juhendamisel. 1975–78 tuli ta viiel korral Eesti meistriks selili- ja teateujumises. Parimad tulemused: 50 m basseinis 100 m selili 1.05,72 ja 200 m selili 2.20,13 (1978), 200 m kompleksi 2.20,4 (1975). 1977–78 kuulus Saks Eesti koondisse. 1994–96 oli ta Ujumisliidu eestseisuses, 1998–2005 liidu president. 1998–2001 oli ta Eesti Olümpiakomitee liige, 2001–05 EOK esindajatekogu liige.
Ta oli aastatel 1993–1998 Eesti Kütuse peadirektor ja aastatel 1998–2018 Eesti Õliühingu juhataja. Alates 2008. aastast on ta OÜ Kivikild juhatuse liige.
Tomas Saks

Tomas Saks (sündinud 14. juulil 1979) on Läti geoloog.
Saks lõpetas 2001 Läti Ülikooli geoloogina. 2003. aastal kaitses ta Läti Ülikoolis geoloogiamagistri kraadi väitekirjaga "Sensalas atseguma glaciālo un interglaciālo nogulumu uzkrāšanās apstākļi (Structural geology of glacigenic sediments in Sensala outcrop", 2010. aastal samas geoloogiadoktori kraadi väitekirjaga "MIDDLE AND LATE WEICHSELIAN PARAGLACIAL AND SUBGLACIAL ENVIRONMENTS IN THE COASTAL PLAINS OF WESTERN LATVIA".
1999-2008 töötas ta hüdrogeoloogina firmas Centre for Processes and Analysis ("PAIC"), 2002-2007 Läti Ülikooli füüsika-matemaatikateaduskonnas assistendina, 2003-2011 geograafia ja maateaduste teaduskonna geomaatikaosakonnas assistendina, 2009 - 2012 sama teaduskonna rakendusgeoloogia osakonnas teadurina, 2011. aastast sama teaduskonna aluskivimite geoloogia osakonnas dotsendina ning 2012. aastast rakendusgeoloogia osakonnas vanemteadurina.
Carl

Carl on mehe eesnimi.
Seda nime on kandnud või kannavad:
Laiussilised

Laiussilised ("Pseudophyllidea") on lameusside hõimkonda kuuluv parasiitsete loomade alamklass. 
Klassifikatsioon.
Laiussiliste alamklassi liigitatakse järgmised sugukonnad:
Laud

Laud on horisontaalsest plaadist ja jalgadest või muust tugitarindist koosnev mööbliese.
Tänapäevased kontorilauad on ka kõrguses reguleeritavad (elektriliselt või pedaaliga), pööratavate ja ergonoomiliste erinevatest materjalidest lauaplaatidega, ratastel (piduritega), kokkupandava raamiga jne.
Ajaloost.
Põline laud eestlase talus oli söögi ehk "söömalaud" (saarte murdes "rend"). See paiknes tavaliselt rehetoas diagonaalselt reheahju vastasnurgas ning sellel tehti ka majapidamistöid. 19. sajandi lõpus asus laud juba kambris, peretoas või köögis, otsaga akna poole. Vanemad lauad olid jalgadele asetatud kitsa ja kergesti äratõstetava plaadiga ehk "platega" (u 60x200 cm), mis pandi kokku otstes olevate põõnade ja salapulkade abil kahest laiast lauast. Levinud olid gootikast pärinevad ristjalad, tuntud olid ka renessanslikud sammasjalad, mida paigaldati 2 või 4. Lauajalad olid lauaplaadi aluse pikipuuga omavahel raamiks ühendatud tappide ja kiilude abil. Laud oli viimistletud tagasihoidlikult ning üldjuhul sai seda kergesti lahti võtta.
Pidulikeks sündmusteks oli mõnes peres "joodu-" ehk "pulmalaud", mida ka teistele laenutati. Sellel olid rist- või sammasjalad ning söögilauast erines ta vaid pikkuse poolest (5–6 meetrit).
Kapplaud (ka "rennkapp") oli nelja püstjalaga, mille vahele tapitud külglauad ning põhi moodustasid kasti(kapi), kus hoiti nõusid ja toiduaineid. Kaaneks oli kastist tunduvalt pikem lahtine plaat. Selline laud oli levinud Saaremaal ja rannarootslaste hulgas. 19. sajandi lõpul hakati vanade lauatüüpide asemel kasutusele võtma nelja püstjala ja küljelaudadega laudu, millel oli sahtel.
Macroprotodon

Macroprotodon on maoperekond.
Klassifikatsioon.
Perekonda "Macroprotodon" klassifitseeritakse roomajate andmebaasis järgmised maoliigid:
Levila.
Neid võib kohata Vahemere-äärsetes maades.
Mastigodryas

Mastigodryas on maoperekond.
Klassifikatsioon.
Perekonda "Mastigodryas" klassifitseeritakse roomajate andmebaasis järgmised maoliigid:
Levila.
Neid võib kohata Kesk-Ameerikas ja Lõuna-Ameerika mandrist põhja pool.
Sünonüüm.
"Macroprotodon" 'i taksonoomiline sünonüüm on "Dryadophis" .
Frankie Knuckles

Frankie Knuckles (kodanikunimega Francis Nicholls; 18. jaanuar 1955 – 31. märts 2014) oli USA diskor ja muusikaprodutsent. Knucklesi hüüdnimi oli The Godfather of House Music ('"house"-muusika ristiisa').
Ta sündis New Yorgi Bronxi linnaosas ja kolis 1970. aastate teisel poolel Chicagosse. 1970. aastate lõpus ja 1980. aastate alguses mängis Knuckles regulaarselt legendaarses Warehouse'i klubis ning 1982–1987 pidas oma klubi The Power Plant. 1980. aastatel oli ta "house"-muusika sünni juures ja tal oli oluline osa uue stiili populariseerimisel. 
Knuckles oli tuntud ka oma remikside poolest. Ta tegi remikse näiteks Michael Jacksoni, Luther Vandrossi, Diana Rossi, Eternali ja Toni Braxtoni loomingust. 1997. aastal võitis ta parima (mitteklassikalise muusika) remiksija Grammy. 
2004. aastal nimetas Chicago linn endise klubi Warehouse juures olnud tänavaosa Knucklesi järgi – selle nimi on nüüd Frankie Knuckles Way. 2005. aastal lisati Knuckles saavutuste eest tantsumuusika kuulsuste halli nimekirja. 
Ta suri 59-aastaselt diabeedi tüsistuste tõttu.
Ars Apta

Ars Apta pärimusmuusikat viljelev ansambel. 
Koosseis.
Tartu Ülikooli Viljandi Kultuuriakadeemia kolm džässi- ja kaks pärimusmuusikaüliõpilast.
Vähehammasmadu

Vähehammasmadu ("Oligodon") on maoliste perekond.
Vähehammasmadu perekonna maolised on levinud Kesk-Aasias ja troopilises Aasias.
Liigid.
Roomajate andmebaasi järgi kuulub perekonda 85 liiki::
Mentool

Mentool on orgaaniline ühend, mida saadakse kas sünteesimisel või põldmündist, piparmündist või teistest mündilistest. 
Puhas mentool on läbipaistev või valkjas vahataoline kristalne aine, mis on toatemperatuuril tahke ja sulab veidi kõrgematel temperatuuridel. Põhiline looduses esinev mentooli vorm on (−)-mentool. 
Mentoolil on lokaalne anesteetiline ja ärritusevastane toime. Seda kasutatakse laialdaselt kui vahendit näiteks külmetusel tekkinud kurgu ärrituse leevendamiseks. Mentool käitub ka kui nõrk κ-opioidi retseptori agonist. Mentooli omadus keemiliselt aktiveerida naha külmatundlikke TRPM8 retseptoreid on põhjuseks, miks mentooliaurude sissehingamisel, mentooli sisaldava söömisel või mentooli nahale määrimisel tekib jaheduse tunne.
Oligodon cattienensis

Oligodon cattienensis on maoliik vähehammasmadude perekonnast.
Liik on endeemne Vietnamis Đồng Nai provintsis.
Krokodill

Krokodill ("Crocodylus") on krokodillaste sugukonda kuuluv roomajate perekond.
Liigid.
Perekonda kuulub 13 elusolevat ja viis fossiilset liiki.
Château de Val-Duchesse

Château de Val-Duchesse (hollandi keeles "Kasteel van Hertoginnedal") on Belgias Pealinna Brüsseli piirkonna Auderghemi vallas asuv endine kloostri prioressi residents. Lossi omanik on Belgia riik.
Pärast Teist maailmasõda oli loss mitme Belgia ja Euroopa poliitikas oluliste läbirääkimise toimumispaik. 
1956. aastal juhatas Paul-Henri Spaak lossis toimunud ühisturu ja Euratomi teemalist valitsustevahelist konverentsi, mis valmistas 1957. aastal ette Rooma lepinguid, ja 1958. aastal pandi seal paika Euroopa Majandusühenduse ja Euratomi põhialused.
Esimese Euroopa Komisjoni, Hallsteini komisjoni esimene ametlik kohtumine peeti president Walter Hallsteini juhtimisel lossis 16. jaanuaril 1958.
2002. ja 2006. aastal toimusid lossis Belgia-Ühendkuningriigi konverentsid.
Ajalugu.
Naistele mõeldud prioraadi asutas 1262. aastal Brabandi hertsogi Henri III lesk Brabandi hertsoginna Burgundia Adelaide (tuntud ka nimedega Aleyde, Aleydis), kes andis kohale ka oma nime: "Val Duchesse" või "Hertoginnedal", mis mõlemad tähendavad "hertsoginna orgu".
Legendi järgi oli hertsoginna oma otsuses mõjutatud pühast Aquino Thomasest, kes olevat olnud külaline Val-Duchesse'is. Tegemist oli esimese naistele mõeldud prioraadiga Madalmaades, mis järgis püha Dominicuse rajatud dominiiklaste ordu korda. Klooster sai heldelt annetusi hertsoginna Adelaidelt ja teistelt aadliprouadelt. Vastavalt tema soovile maeti ta süda kloostri tänapäevaks kadunud mausoleumi.
Tänu hulga kuninglike isikute ja aadliperekondade suuremeelsetele annetustele edenes prioraat hästi ning kogus märgatava varanduse. 1650. aastal ehitati kloostri mitmesuguste ehitiste kaitseks müür. Tänapäevani säilinud loss ehitati prioressi elukohaks 1780. aastal.
FINA veepalli Maailmaliiga

FINA veepalli maailmalmaliiga on rahvusvahelise ujumisföderatsiooni FINA korraldatav rahvuskoondistevaheline veepalliliiga.
Formaat.
Veepalli maailmaliigas mängitakse igal aastal, tavaliselt kevadel. Naiste ja meeste võistlused toimuvad eraldi. Turniir algab alagrupiturniiriga, kus paigutatakse võistkonnad nelja gruppi nii, et ühe piirkonna võistkonnad lähevad ühte gruppi. Euroopa võistkondadest moodustatakse kaks gruppi. Igast alagrupist pääseb edasi kaks paremat. Kaheksa edasipääsenut moodustavad kaks vahegruppi. Vahegrupiturniiril ei lange keegi välja, vaid saadakse veerandfinaalideks endale paigutus. Edasi jätkub turniir karikasüsteemis.
Ajalugu.
Meeste veepalli maailmaliigas mängitakse alates 2002. aastast. Esimeseks võitjaks krooniti Venemaa meeskond. Esimene naiste turniir korraldati aastal 2004 ja selle võitis USA naiskond.
Edukaimad medalitoojad on Serbia meeskond (koos Serbia ja Montenegroga) 9 medaliga (7 kulda, 1 hõbe ja 1 pronks) ning USA naiskond samuti 9 medaliga (7 kulda, 1 hõbe ja 1 pronks).
Auhinnad.
Esikoha eest saab 100 000 USA dollarit, teise eest 70 000 dollarit ja kolmanda eest 50 000 dollarit.
Meistriliiga 2014

Meistriliiga 2014 (ametlikult sponsornimega Premium liiga 2014) on Eesti jalgpalli kõrgeima liiga 24. hooaeg selle taasasutamisest 1992. aastal. Hooaeg kestis 1. märtsist 8. novembrini 2013. Liigas osales 10 meeskonda, tiitlikaitsja oli Tallinna Levadia.
Meeskonnad.
Eelmise hooaja 10. lõpetanud Kuressaare relegeeriti pärast viit järjestikust Meistriliiga hooaega Esiliigasse. 2014. aasta hooajal asendab neid Esiliigast tõusnud Jõhvi Lokomotiv, kelle jaoks on käesoleva hooaja näol tegu nende esimesega Eesti jalgpalli kõrgeimas liigas.
Meistriliiga 2013 väljalangemismängudes kohtusid omavahel Meistriliiga 9. Tartu Tammeka ja Esiliiga 4. Rakvere Tarvas. Tartu Tammeka võitis peetud kohtumised üldskooriga 6–2, säilitas seeläbi oma koha kõrgliigas. 2013. aasta hooaja teisel poolel sattus Tartu Tammeka majandusraskustesse, kuid keeldus Eesti Jalgpalli Liidu poolt pakutud saneerimisettepanekust. 2014. aasta veebruaris kaotas klubi oma Meistriliiga litsentsi, kuna ei suutnud täita selleks vastavaid tingimusi. 2014. hooaja litsents anti Tammeka Jalgpallikoolile, finantsiliselt iseseisvale klubi osale, mida juhivad endise Tartu Tammeka töötajad.
Liigatabel.
Meistriliiga üleminekumängud.
Hooaja lõpus mängis Jõhvi FC Lokomotiv, Premium-liiga 9. koht ja Viljandi JK Tulevik, Esiliiga 2. koht (iseseisvate klubide arvestuses), üleminekumänge järgmise hooaja Premium-liiga koha peale.
"Kahe mängu kokkuvõttes 1:1, Viljandi JK Tulevik võitis võõrsil väravaga ja kindlustas koha 2015. aasta Premium liigas."
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.
Hooaja esimene pool.
 
 
 
 
 
 
 
 
 
 
 
 style="background: #FFDFDF;"|- : 02
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
Hooaja teine pool.
Müür

Müür on looduslikust või tehiskivist massiivne sein või ise seisev piirderajatis.
Sein

Sein on hoone harilikult püstne piirdetarind, mis võib olla ka kandetarindiks.
Reiner Brockmann noorem

Reiner Brockmann noorem (1640 Kadrina kirikumõis, Virumaa – juuni 1704 Laiuse) oli Eestimaa vaimulik.
Reiner Brockmann noorem õppis Rostocki ülikoolis ning töötas aastatel 1666–1703/1704 Laiuse Püha Jüri koguduse pastorina ja 1678–1703/1704 Tartu praostkonna praostina. Aastatel 1681–1685 oli ta ka Kursi Maarja-Eliisabeti koguduse pastori kohusetäitja.
Isiklikku.
Reiner Brockmann noorema isa Reiner Brockmann vanem (1609–1647) oli Kadrina Katariina koguduse õpetaja. Eestimaa konsistooriumi assessor ning Narva-Alutaguse praostkonna ja Viru praostkonna abipraost; poeg Reiner Broocmann (1677–1738) oli Laiuse Püha Jüri koguduse pastor Laiusel, sõjaväeõpetaja, hiljem pastor Norrköpingis Rootsis.
Suguvõsa perekonnanime on kirjutatud paljudes variantides, neist olid Saksamaal ja algul Eestis rohkem kasutusel Brockmann või Brocmann, hiljem Rootsi harus Broocman(n).
Money and Cigarettes

"Money and Cigarettes" on Eric Claptoni kaheksas stuudioalbum, mis ilmus 1983. aasta veebruaris. 
Muusika oli salvestatud 1982. aasta lõpus Compass Point Studios Nassaus Bahamal. Album anti välja Warner Bros. Recordsi firma kaudu, kuigi esmased õigused kuulusid nüüdsest Claptoni enda plaadifirmale Duck Records. 
Plaadi ümbrisel on kujutatud Claptonit seismas, sigaret käes. Tema taga laual on sulanud Fender Stratocaster. Album sai sellise pealkirja, “sest need olid ainsad asjad, mis olid talle elus jäänud”.
See oli Claptonile raske aeg. Ta oli just lõpetanud oma (esimese) alkoholivõõrutusravi. Ta oli isiklikult vallandanud oma eelmise saatebändi, mis oli mehele suur asi ja väga valus. Vanast bändist jäi rivisse ainult Albert Lee.
Plaat tõusis USA edetabelis 16. kohale. Singel ”I’ve Got a Rock’n’Roll Heart” saavutas 18. koha, kuid Suurbritannias oli see suhteliselt edutu ega jõudnud esiviiekümnesse.
Berestovets (Korosteni rajoon)

Berestovets (ukraina" Берестовець") on küla Ukrainas Žõtomõri oblastis Korosteni rajoonis. Elanike arv on 288.
Idaprovints (Sambia)

Idaprovints on 1. järgu haldusüksus Sambias, üks riigi kümnest provintsist.
Keskprovints piirneb põhjas Muchinga ja Keskprovintsiga, edelas Lusaka provintsiga, idas Malawiga ja lõunas Mosambiigiga.
Provintsi halduskeskus on Chipata. Teised suuremad asulad on Lundazi, Mfuwe, Katete ja Wakawaka. Neis asulates on lennuväljad; suuremad lennujaamad on Chipata lennujaam ja Mfuwe lennujaam.
Provintsi edelaosa läbib Luangwa jõgi, mis põhja pool moodustab piiri Keskprovintsi ja Muchinga provintsiga.
Idaprovintsi alal on Luambe ja Lukusuzi rahvuspark ning osa Põhja-Luangwa ja Lõuna-Luangwa rahvuspargist.
Provintsi pindala on 69 106 km².
Haldusjaotus.
Idaprovints jaguneb kaheksaks ringkonnaks:
Chama ringkond kuulus aastatel 2011–2021 Muchinga provintsi.
Rahvastik.
Aastal 2010 elas Idaprovintsis (välja arvatud Chama ringkonns) 1 592 661 inimest; neist 200 323 elas linnades. Levinuim keel tševa keel, mida kõneleb 34,6 protsenti elanikest. Teised levinumad keeled on nsenga, njandža ja tumbuka keel.
Ainult 66,5 provintsi elanikest on kirjaoskajad. Selle näitaja poolest on Idaprovints Sambia provintside seas viimasel kohal. Ka kooliskäivate laste osakaal on Idaprovintsis kõige väiksem.
Luapula provints

Luapula provints on 1. järgu haldusüksus Sambias, üks riigi kümnest provintsist.
Luapula provints piirneb idas Põhjaprovintsi, kagus Muchinga provintsi ning läänes ja lõunas Kongo Demokraatliku Vabariigiga. Kagus on tal lühike piir ka Keskprovintsiga.
Provints on nime saanud Luapula jõe järgi.
Haldusjaotus.
Luapula provints jaguneb kaheksaks ringkonnaks:
Miombopuu

Miombopuu ("Brachystegia") on liblikõieliste sugukonda kuuluv puude perekond.
Miombopuud on pärismaised Aafrikas. Nad on väga levinud Kesk- ja Lõuna-Aafrika miombopuistutes.
Brachystegia glaucescens

Brachystegia glaucescens on liblikõieliste sugukonda miombopuu perekonda kuuluv puuliik.
Zimbabwes ja Mosambiigis (šona keeles) nimetatakse puud "mu'unze"'ks.
Levila ja kasvukohad.
"Brachystegia glaucescens" kasvab kõikjal Aafrika troopilises lõunaosas ja ekvatoriaalse Aafrika vähem niisketes piirkondades. Puu on levinud muu hulgas Malawis, Mosambiigis, Sambias, Zimbabwes ja Tansaanias.
Levila lõunapiir on umbes 21° S juures Zimbabwe Runde jõe oru piirkonnas. Puu kasvab sisemaal 800–2000 meetri kõrgusel merepinnast. Levila põhjaosa on soojem ja seal kasvab ta puistutes kuivematel aladel, lõuna pool aga nii kuivemas kui ka niiskemas keskkonnas. Ta eelistab vett läbilaskvat pinnast ning talub hästi ka õhukest mullakihti ja kivist pinnast. Seetõttu kasvab ta pigem mägede nõlvadel ja tippudes (mitte küll mäestikes) kui lopsakas orupõhjas.
"Brachystegia glaucescens" ei ole kuskil väga levinud, kuid esineb oma levila piires peaaegu kõikjal. Ta sirgub suureks ka seal, kus pinnas on teiste puude jaoks liiga väheviljakas. Ta kasvab lagedal ja hõredates puistutes; piirkondades, kus on selgelt eristatavad vihma- ja kuivaperioodid. Seal, kus kuivaperiood on pikk, on puu pikemalt raagus. Kui puu on pärast pikemat kuivaperioodi oma lehed langetanud, vajab ta taastärkamiseks pikemat jahedat ja niisket perioodi. Seejärel (tavaliselt augustis-septembris) hakkavad moodustuma uued lehed.
Välimus.
"Brachystegia glaucescens" on keskmist kasvu puu. Ta kasvab 3–35 meetri kõrguseks, keskmiselt 14–16 meetri kõrguseks. Puu võra meenutab enamasti tagurpidi keeratud vihmavarju ja on tänu sellele kaugelt äratuntav. Võra ülaosa on sirge lõikega. Puul on sile hall koor. 
Lehed on sulgjad liitlehed, 70–90 mm pikkused, leherootsud 2–5(7) mm pikkused. Pearootsule kinnitub 15–72 paari lehekesi; kahe naaberlehekese vahe on 2–5 mm. Kõige suuremad on keskmised ja proksimaalsetele lähemad lehekesed. Noored lehed on punased ja muutuvad roheliseks umbes nädala jooksul. Üldiselt on lehed sinakasrohelist tooni.
Õied on väikesed ja kreemikasvalged. Putukad saavad õitelt rohkelt õietolmu ja nektarit.
Seemned paiknevad punakasvioletses kaunas. Seemned valmivad tavaliselt aprillis-mais.
Puit.
Puidu tihedus on 830 kg/m³.
Kaitseklass

Kaitseklass määrab madalpingelise elektritarviti (näiteks majapidamisseadme, tööriista) elektriohutuse taseme ehk selle, kuidas tagatakse inimese ohutus (kaitse elektrilöögi eest) seadme kasutamisel ja selle rikke korral. Vastavalt on tarvititel põhikaitse (kaitse normaalolukorras pingestatud osade puutumise eest) ja rikkekaitse (kaitse nende seadmeosadega kokkupuute eest, mis võivad pinge alla sattuda seadme rikke korral). 
Põhi- ja rikkekaitse teostamise viiside järgi jagatakse elektritarvitid kolme klassi.
Standardiväliselt on kasutusel ka 0-klassi elektritarviteid, millel on üksnes põhiisolatsioon. Niisuguse seadme pistik on maanduskontaktideta. Isolatsiooni rikke korral võib elektriseadme metallkere või -kest sattuda ja jääda pinge alla. Niisuguste seadmete puhul on eeldatud, et seadet kasutatakse kuivades siseruumides mittejuhtivas ümbruses, seega eemal maaga ühendatud tarinditest (valamu, radiaator jm).
Mükoos

Mükoos ehk seentõbi ehk seenhaigus ehk seeninfektsioon (ladina keeles "mycosis") on üldnimetus seente tekitatavate haiguste kohta loomadel (sh inimestel).
Seenhaigusi esineb ka taimedel.
Inimestel.
Mükoosid on inimestel erinevate kudede ja elundite otsesed seenkahjustused. Mükooside hulka loetakse ka mükoallergoosid ja mükotoksikoosid (v.a mittesöödavate seente söömisel tekkinud mürgistus). 
Liigitus.
Oportunistilikud mükoosid.
Neid põhjustavad algselt mittepatogeensed seeneliigid. Oportunistlikesse mükoosidesse haigestuvad peamiselt nõrgenenud või kahjustunud lümfoid(-immuun)süsteemiga inimesed. Oprotunistlikke mükoose esineb sagedasti suhkurtõve põdejatel, AIDSihaigetel, laia toimega antibiootikume tarvitavatel, kemoteraapiat saavatel ning kortikosteroid- ja immunosupressiivsel ravil olevatel inimestel.
E-hepatiidi viirus

E-hepatiidi viirus (lüh HEV) on viiruse liik.
E-hepatiidi viirus on ühespiraalse positiivse ahelaga, ilma väliskestata, RNA-viirus. Virioonide läbimõõt on 27 kuni 34 nm. 
Klassifikatsioon.
Inimestel esineb 4 E-hepatiidi viiruse genotüüpi: HEV-1, HEV-2, HEV-3 ja HEV-4. 
Lindude HEV ei ole käesoleval ajal perekonda "Hepevirus" liigitatud kuid kannab nimetust "Avian hepatitis E virus". 
Reservuaarid.
E-hepatiidi viiruse reservuaarideks on, olenevalt genotüübist, enamasti imetajad: kodusead, metssead ja inimesed. Kuid peremeesteks ja kandjateks on ka ahvid, hirved, kassid, koerad, lehmad, lambad, rotid, hiired ja inimesed. 
Patoloogia.
E-hepatiidi viirus levib veega, nakatunud loomade liigvähe töödeldud liha süües, oraalse kontaktina või kokkupuutel viiruse osakesi sisaldava roojaga. Viirus võib osadel loomadel ja inimestel E-hepatiidi viirusinfektsiooni põhjustada.
Välislingid.
Veterinarians in Estonia. Vector Borne Zoonotic Dis.]
Gersi departemangu haldusüksuste loend

Siin on toodud ära kõik Gersi departemangu haldusüksused (ringkonnad, kantonid ja vallad). Lisaks on toodud ka valdade INSEE koodid. Auchi vald on jagatud mitme kantoni vahel. Igasse kantonisse, mille vahel on vald jagatud, kuulub ka kindel territoriaalne osa vallast.
Departemangus on kolm ringkonda:
Kantonid.
Departemangus on kokku 17 kantonit. Vald Auch on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. Jagatud vallad mille osad moodustavad ise kantoni jäävad andmete puudusel ilma pindala välja toomata.
Vallad.
Departemangus on 461 valda (seisuga 1. jaanuar 2019):
Sotsiaalne dilemma

Sotsiaalne dilemma on olukord, kus: 
Sellises olukorral on indiviidil valik, kas anda oma panus või mitte. Osutub, et sõltumata teiste indiviidide käitumisest on tema ratsionaalne omahuvi mitte anda panust avaliku hüve heaks.
Sotsiaalse dilemma näidete seas on Mancur Olsoni kollektiivse tegevuse probleem ja Garrett Hardini ühisomanditragöödia. Sellise dilemmaga on seotud paljud ühiskonna probleemid, näiteks valijate passiivsus, ülerahvastatus, keskkonna saastamine ja taastumatute ressursside ammendamine.
Kollektiivse tegevuse probleem

Kollektiivse tegevuse probleem on kollektiivse tegevuse käigus tekkiv sotsiaalne dilemma. Igal grupi liikmel on valik, kas osaleda kollektiivses tegevuses grupi ühise hüve saavutamiseks. Tal on kasulikum hoiduda kollektiivsest tegevusest, kuigi tegevuse eesmärk on grupile kasulik. Asi on selles, et kui teised teevad koostööd, siis kollektiivse tegevusega saadud hüvedest saavad osa kõik, sõltumata individuaalsest pingutusest ja kulust. Kui aga teised ei tee koostööd, siis avalikku hüve ei saavutata ning individuaalsed tegevused selle saavutamiseks ebaõnnestuvad. 
Seda probleemi kirjeldas Mancur Olson raamatus "The Logic of Collective Action".
Klahvinuhk

Klahvinuhk või klahviloger (inglise keeles "keylogger") on tarkvara või seade, mis salvestab arvuti kasutaja klahvi- ja nupuvajutusi või muid sisestustoiminguid. Tavaliselt kasutatakse klahvinuhki kasutaja eest varjatult.
Klahvinuhki võidakse kasutada nii seaduslikel kui ka ebaseaduslikel eesmärkidel. Seaduslike eesmärkide alla kuulub näiteks klahvinuhi kasutamine IT-ettevõtetes arvutitega seotud tehniliste probleemide lahendamiseks ja kasutamine ettevõtte- või koduarvutis töötajate või pereliikmete võrguliikluse seaduslikuks jälgimiseks. Kurjategijad kasutavad klahvinuhki salajase info – paroolid, krediitkaardinumbrid jms – teadasaamiseks.
Gironde'i departemangu haldusüksuste loend

Gironde'i departemangu haldusüksuste loend toob ära kõik departemangu haldusüksused (alldepartemangud, kantonid ja vallad). Lisaks on toodud ka INSEE kood. 
Kantonid.
Departemangus on kokku 33 kantonit. Vallad Bègles, Bordeaux, Mérignac ja Pessac on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. Jagatud vallad mille osad moodustavad ise kantoni jäävad andmete puudusel ilma pindala välja toomata.
Arcachon.
Arcachoni kanton
Audenge'i kanton
Belin-Béliet' kanton
La Teste-de-Buch'i kanton
Blaye' ringkond.
Blaye' kanton
Bourgi kanton
Saint-André-de-Cubzac'i kanton
Saint-Ciers-sur-Gironde'i kanton
Saint-Savini kanton
Bordeaux.
Bègles'i kanton
Blanqueforti kanton
Bordeaux 1. kanton 
Bordeaux 2. kanton 
Bordeaux 3. kanton 
Bordeaux 4. kanton 
Bordeaux 5. kanton 
Bordeaux 6. kanton 
Bordeaux 7. kanton 
Bordeaux 8. kanton
Le Bouscati kanton
La Brède'i kanton
Carbon-Blanc'i kanton
Cenoni kanton
Créoni kanton
Floirac'i kanton
Gradignani kanton
Lormonti kanton
Mérignac 1. kanton 
Mérignac 2. kanton
Pessac 1. kanton 
Pessac 2. kanton
Saint-Médard-en-Jalles'i kanton
Talence'i kanton 
Villenave-d'Ornoni kanton
Langon.
Aurosi kanton
Bazas' kanton
Cadillac'i kanton
Captieux' kanton
Grignols'i kanton
Langoni kanton
Monséguri kanton
Pellegrue' kanton
Podensac'i kanton
La Réole'i kanton
Saint-Macaire'i kanton
Saint-Symphorieni kanton
Sauveterre-de-Guyenne'i kanton
Targoni kanton
Villandraut' kanton
Lesparre-Médoc.
Castelnau-de-Médoc'i kanton
Lesparre-Médoc'i kanton
Pauillac'i kanton
Saint-Laurent-Médoc'i kanton 
Saint-Vivien-de-Médoc'i kanton
Libourne.
Branne'i kanton 
Castillon-la-Bataille'i kanton 
Coutras' kanton
Fronsac'i kanton 
Guîtres'i kanton
Libourne'i kanton
Lussac'i kanton
Pujols'i kanton
Sainte-Foy-la-Grande'i kanton
Guadeloupe'i departemangu haldusüksuste loend

Guadeloupe'i departemangu haldusüksuste loend toob ära kõik departemangu haldusüksused (alldepartemangud, kantonid ja vallad). 
Kantonid.
Departemangus on kokku 21 kantonit. Vallad Les Abymes (kogupindalaga 81,25 km²), Baie-Mahault (kogupindalaga 46,00 km²), Bouillante (kogupindalaga 43,46 km²), Le Gosier (kogupindalaga 45,20 km²), Petit-Bourg (kogupindalaga 129,88 km²), Sainte-Anne (kogupindalaga 80,29 km²) ja Sainte-Rose (kogupindalaga 118,60 km²) on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast. Kursiivis on toodud jagatud vallaga kantonite pindala kus puudub jagatud valla osa kantoni kogupindalast. Vallad mille osad moodustavad ise kantoni jäävad andmete puudusel ilma pindala välja toomata.
Basse-Terre.
Baie-Mahault' kanton
Basse-Terre 1. kanton 
Basse-Terre 2. kanton 
Bouillante'i kanton 
Capesterre-Belle-Eau 1. kanton 
Capesterre-Belle-Eau 2. kanton 
Gourbeyre'i kanton
Goyave'i kanton
Lamentini kanton
Petit-Bourgi kanton
Pointe-Noire'i kanton
Saint-Claude'i kanton
Sainte-Rose 1. kanton 
Sainte-Rose 2. kanton 
Les Saintes'i kanton (keskus Terre-de-Bas)
Trois-Rivières'i kanton
Vieux-Habitants'i kanton 
Pointe-à-Pitre.
Les Abymes 1. kanton 
Les Abymes 2. kanton 
Les Abymes 3. kanton 
Les Abymes 4. kanton 
Les Abymes 5. kanton 
Anse-Bertrand'i kanton
Capesterre-de-Marie-Galante'i kanton
La Désirade'i kanton
Le Gosier 1. kanton 
Le Gosier 2. kanton
Grand-Bourgi kanton 
Morne-à-l'Eau 1. kanton 
Morne-à-l'Eau 2. kanton 
Le Moule 1. kanton 
Le Moule 2. kanton 
Petit-Canali kanton 
Pointe-à-Pitre 1. kanton 
Pointe-à-Pitre 2. kanton 
Pointe-à-Pitre 3. kanton 
Saint-François' kanton
Saint-Louis' kanton
Sainte-Anne 1. kanton 
Sainte-Anne 2. kanton